शिक्षित बालिका ही घर की शान : भायल
मायलावासके कस्तूरबा आवासीय स्कूल में सर्व शिक्षा अभियान बाड़मेर के तत्वावधान में किशोर बाल मेले का आयोजन हुआ। इसमें बड़ी संख्या में बालिकाओं ने भाग लिया। मुख्य अतिथि सिवाना विधायक हमीरसिंह भायल ने बालिका शिक्षा पर जोर देते हुए बताया कि शिक्षित एवं संस्कारवान बालिका ही घर की शान है। बालिका पढ़-लिख कर दो परिवारों में ज्ञान का उजाला फैलाती है। सरपंच घेवरचंद सुंदेशा ने संबोधित करते हुए कहा कि बालिकाओं को शिक्षा के साथ-साथ अच्छे संस्कारों का विकास करने की सख्त आवश्यकता है। स्कूल प्रधानाध्यापिका नीलम चौधरी ने कार्यक्रम का प्रतिवेदन प्रस्तुत करते हुए सभी का आभार व्यक्त किया। इस दौरान गिरधारीराम गर्ग, पन्नेसिंह राखी, नोडल प्रधानाध्यापक शेरसिंह जोधा, मोकलसर प्रिंसीपल पूरणचंद शर्मा, व्याख्याता सुंदरपाल बरोड़, भंवरसिंह राव, अनिल कुमार गेमर सहित स्कूल स्टाफ मौजूद थे।
मायलावास . बाल मेले में स्टॉल का अवलोकन करते विधायक।
मायलावास . कस्तूरबा आवासीय विद्यालय में बाल मेले में मौजूद विद्यार्थी।
आयोजन
hin_Deva hin_Deva hin_Deva awa_Deva bho_Deva